kardosdrur/scandi-wiki huggingface dataset:
Zsa Zsa Gábor

Zsa Zsa Gábor (6. februar 1917 – 18. december 2016) var en ungarsk-født amerikansk skuespillerinde og Hollywood-kendis. Hun var søster til Eva Gábor og Magda Gábor, der ligeledes var skuespillere og kendisser.

Zsa Zsa Gábors karriere begyndte i Wien, og i 1936 blev hun kåret til Miss Ungarn. Hun emigrerede til USA i 1941 og blev en efterspurgt skuespiller, når det drejede sig om roller med "europæisk flair og stil" og som "udstrålede charme og ynde". Hun kunne første gang ses på film i en birolle i Tre mand i Paris (1952). Senere samme år fik hun en rolle i Vi er ikke gift samt en af få hovedroller i Moulin Rouge instrueret af John Huston, der beskrev hende som en "udmærket" ("creditable") skuespiller. Hun havde også en lille rolle i Orson Welles' Politiets blinde øje (1958).

Ved siden af sin karriere var Zsa Zsa Gábor mest kendt for sin ekstravagante Hollywood-livsstil, sin glamourøse personlighed og sine mange ægteskaber. Hun havde ni ægtemænd, heriblandt hotelejeren Conrad Hilton og skuespilleren George Sanders. Blandt hendes kendte udtalelser var: "Mænd har altid godt kunnet lide mig, og jeg har altid godt kunnet lide mænd. Men jeg kan især godt lide en mandig mand, en mand, der ved, hvordan man taler til og behandler en kvinde - ikke bare en muskuløs mand."

Den 18. december 2016 døde Gabór i en alder af 99 år. Zsa Zsa Gabor blev stedt til hvile i 2021 i en æresgrav på Budapests Kerepesh-kirkegård fire år efter sin død.

Referencer

Eksterne henvisninger 
 

Skuespillere fra USA
Hollywood Walk of Fame
Balstyrko

Balstyrko er en dansk musikgruppe bestående af Blæs Bukki (Lasse Bavngaard, sanger, co-producer), Ane Trolle (sangerinde) samt Ormen (Anders Christophersen, musikproducer). Gruppen blev dannet i 2007. Deres første plade Jagten Paa Noget, der tog tre år at lave, udkom 3. marts 2009 og blev modtaget positivt. Som forløber for albummet blev deres single "Intet Stopper Helt" udgivet 12. januar 2009. Gruppen har valgt emner som fællesskab, død, ensomhed og lign. til deres musik. 

Gruppen har opnået stor populartitet siden den spillede på Store Vega, hvor billetsalget gik strygende. Gruppen spillede også på Roskilde Festival 2009.

De tre medlemmer har alle haft indflydelse på musik før de dannede gruppen. Blæs Bukki har været med i producerteamet Madness 4 Real, hiphopgrupperne Den Gale Pose og Malk De Koijn og senest den første dansksprogede dancehall-gruppe Bikstok Røgsystem. Ane Trolle er kendt fra duoerne JaConfetti og Trolle//Siebenhaar samt sit samarbejde med Anders Trentemøller. Ormen er mindst kendt af de tre, men også han har haft indflydelse på dansk musik ved bl.a. at være en del af et af Danmarks indie-pladeselskaber, Fake Diamond Records, som også udgiver Balstyrkos Jagten Paa Noget. Han har desuden remixet en del kunstnere og har også lavet musik med den danske sangerinde Alberte under navnet Ormen og Alberte og har været en del af elektroduoen Melk. Ormen og Blæs Bukki har før samarbejdet, da de lavede musikken til SkRaKo-stykket Købmanden.

Musikken fra deres album Jagten Paa Noget er blevet brugt i DR2s program Nak & Æd med jægeren Jørgen Skouboe og kokken Nikolaj Kirk. Programmet havde premiere i 2010 og der er siden lavet flere sæsoner.
Sangen "Ravn" er blevet brugt i en anden DR-produktion nemlig Bonderøven med Frank Erichsen.

Diskografi

Album 
Jagten Paa Noget, 2009

Singler 
"Intet Stopper Helt", 2009
"Flammer og Steaks", 2009
"Boegereden", 2019

Referencer

Eksterne henvisninger 
 "Balstyrko på vej med single" , gaffa.dk, 7. januar 2009
 

Musikgrupper fra Danmark
Har spillet på Roskilde Festival
Musikgrupper fra 2007
Ravkikkerten (bog)

Ravkikkerten er den tredje og sidste bog i Philip Pullmans fantasytrilogi, Det gyldne kompas. Den forsætter hvor Skyggernes Kniv slap.

Handling 
Lyra er forsvundet, og Will befinder sig alene i et uvejsomt og stormfuldt bjergområde.
To engle kommer til ham og beder ham følge med dem nordpå til Lord Asriel fæstningen, hvor et slag af kosmiske dimensioner er under opsejling. Men Will nægter at adlyde dem, for han har kun en tanke i hovedet: Han må finde Lyra. Og det viser sig at være en større udfordring, end han havde forestillet sig.

Det Gyldne Kompas-bøger
Ungdomsromaner
Romaner fra England
Will

Will kan henvise til:
 Will Parry – fiktiv person i trilogien Det gyldne kompas
 Will Eisner – tegneserietegner.
 Will er et kortere navn for William.
Bujutsu

Bujutsu (武術) er en overordnet betegnelse for japanske krigssystemer.

Det japanske begreb, 'bujutsu', er sammensat af karakterne bu (武), der betyder 'militær' eller 'kriger', og jutsu (術), der betyder 'teknik'. .

Historie 
Bujutsu skifter retning og betydning gennem Japans historie.

Den professionelle japanske kriger (bushi) var før Tokugawa perioden (1603-1868) konstant under disciplin under de vedvarende krige. Hesten spillede en afgørende betydning, hvorfra bue og pil samt sværd, spyd, nagamaki eller nagainata med fordel kunne anvendes. Hesten kunne desuden anvendes som våben, bajutsu, samt anvendes i forbindelse med kamp i vandet, sui-bajutsu.

I dag findes en del af disse skoler (ryū) stadigvæk og er ikke længere forbeholdt de japanske krigere. Nogle af skolerne fungerer eksklusivt, mens andre skoler er åben for offentligheden.

Gennem hele Japans historie, uanset periode, er bujutsu skoler blevet nedlagt, mens nye skoler så dagens lys. Efter Japans feudale tidsperiode (1868) er skoler som Toyama Gakko stiftet i 1873; var en special skole for militær personel. Skolen blev opløst i 1925.. Nakamura Ryū stiftet i 1952 af Nakamura Taizaburo (1911-2003)..

Metode 
Metodeindholdet i bujutsu er, at undervise i nedenstående områder i prioriteret rækkefølge:
 1) Kamp
 2) Disciplin
 3) Moral

Periodeopdeling 
Den kronologiske kategorisering for Bujutsu-systemerne er følgende:

Kobujutsu (古武術) : Før år 1603.

Bujutsu (武術) : År 1603-1868.

Shin-bujutsu (新武術) : Efter år 1868 (Japans moderne tidsperiode).

Japanske kampdiscipliner

Japans feudale tidsperiode 
I Japans feudale tidsperiode (før 1868) eksisterede følgende discipliner, der blev dannet i tidsperioden før 1603, ko-bujutsu. Disse systemer blev videreført til næste tidsperiode (Tokugawa perioden 1603-1868), der betegnes som bujutsu:
 Bajutsu
 Iaijutsu (Forløber for budo disciplinen iaido)
 Ju-jutsu (Forløber for budodisciplinerne judo og aikido)
 Kenjutsu (Forløber for budo disciplinen kendo uanset budoform)
 Kyujutsu (Forløber for budo disciplinen kyudo uanset budoform)
 Naginata-jutsu (Forløber for naginata-do)
 sui-bajutsu

Japans moderne tidsperiode 
I Japans moderne tidsperiode, efter år 1868, blev følgende moderne bujutsu (shin-bujutsu) discipliner dannet:
 Batto-jutsu
 Keijo-jutsu
 Taiho-jutsu
 Keibo Soho
 Tokushu Keibo Soho
 Hojo-jutsu
 Toshu Kakuto

Se også 
 Budo Oversigt over japanske budosystemer.

Referencer 

Japansk kampsport
Japans historie
Militærhistorie
AC/DC-medlemmer

Dette er en kronologisk oversigt over AC/DC's medlemmer gennem tiderne.

Referencer 

Medlemmer
Lister over medlemmer af musikgrupper
Shin-budo

Shin-budo (新武道, shinbudō) eller gendai-budō (現代武道, gendai-budō) er et generisk begreb, der omfatter moderne japanske discipliner, det vil sige discipliner oprettet efter sammenbruddet af det japanske feudale system i 1868.

Etymologi 
Begrebet shinbudō er sammensat af ideogrammerne shin 新, bu 武, og dō 道.
Shin kan oversættes med 'ny', mens bu kan oversættes med 'krigs-' eller 'kamp' og dō kan oversættes med 'vej' eller 'sti'.

Gendai-budō betyder "moderne japansk budō". Dette begreb indeholder en dobbeltkonfekt, fordi begrebet "budō" stammer netop fra Japan og overflødiggøre derfor ordet "japansk" i begrebet "moderne japansk budō".

Historie 
Historien om de moderne japanske discipliner begyndte efter omstyrtningen af det feudal styresystem i 1868, der ellers var ledet af den ledende samurai-familie i Japan, der hed Tokugawa. Japan begyndte for alvor sin modernisering af samfundet, traditionelle institutioner blev udfordret, og lederne af den nye Meiji regeringen handlede med revolutionerende kraft med henblik på at fornye den nationale - og kulturelle situation. Den klassiske bujutsu (ko-bujutsu) blev erstattet med den nationale form af uddannelse for medlemmer af de væbnede styrker med vestlige militære metoder og teknologi. Disse nye tiltag gav Japan en kampkapacitet, der passede bedre til Japans nye udenrigspolitik.

Ultranationalisters og militarister, både i og uden for den japanske regeringen, arbejdede intens på at fordreje formålet for den tidligere bujutsu og Kobudo. Den nye vej, shin-budo, blev nu den metode, der skulle følges af alle udøvere.

Metodik 
De moderne japanske kampdiscipliner tilgodeser individet samt har fokus på den enkeltes ønske om at forbedre sin fysiske og mentale sundhed snarere end gruppens bekymring for selvbeskyttelse. Dette medfører, at de moderne discipliner er forbundet mere i forhold til teknik end i ånden til Kobudo fra Tokugawa perioden.

Moderne japansk budo består af forskellige systemer, der anvendes som spirituel træning, fysisk træning, selvforsvar og sport.

Discipliner 
Shin-budo inkluderer den moderne form for Kendo, iaido, naginata-do, judo, aikido, karate, shorinji-kempo, etc.

Gradueringssystem 
 Læs mere i artiklen: Dan (grad)
Gradueringssystemet i de moderne japanske discipliner anvender det moderne kyu-dan system, der blev opfundet i 1883. Udøvere som har dan-grad betegnes som yu-dansha, mens dem som ikke har nogen dan-grad kaldes mu–dansha.

Japanske kampdiscipliner 
Følgende kampdisicipliner er dannet i Japans moderne tidsperiode:

 Aikido
 Iaido
 Judo
 Karate-do
 Kendo, den moderne form for Kendo er baseret på shin-budo.
 Naginata-do

Se også 
 Budo Oversigt over japanske budosystemer.
 Bujutsu Japanske krigsdiscipliner.

Referencer 

Japansk kampsport
Kendo
Defqon.1

Defqon.1 er verdens største  festival indenfor den elektroniske musikgenre hardstyle. Den afholdes hvert år i Biddinghuizen, (tidligere Almerestrand) i Holland, sidst i Juni. Festivalen arrangeres af virksomheden Q-dance, som også står for mange andre arrangementer såsom: Qlimax, Q-base (Lukket), In Qontrol, og X-QLUSIVE. Festivalen, som udelukkende fokuserer på de hårde genrer indenfor dansemusik, såsom hardstyle, hardcore, uptempo, og frenchcore, styres af dj's fra start til slut og afsluttes med et "endshow" som er et pre-planlagt afslutningshow med fyrværkeri, ild, og blandede lyseffekter som for eksempel et stort lasershow.

Defqon 1 festival er den største af sin slags i verden, og havde i 2023 besøg af 250.000 gæster fordelt over 4 dage fra Torsdag til Søndag.

Defqon 1 adskiller sig fra andre festivaller, ved at der hvert år laves et specielt tema og en tema-melodi  (hymne). Udsmykning af hovedscenen  (rød scene) og selve pladsen, ændrer sig hvert år for at passe til temaet. Selve tema-melodien bliver også lavet af forskellige producere fra den hårde musikkultur, og bliver altid offentliggjort op til et halvt år før festivalen starter. 

Der er mange rygter om Defqon.1, såsom at stoffer er tilladt, hvilket er helt forkert. Q-dance har en "zero tolerance" hvilket betyder, at bliver man taget med stoffer på sig, medfører det øjeblikkelig bortvisning, samt politianmeldelse. Alle deltagere bliver også kropsvisiteret ved indgangen, for at forhindre euforiserende stoffer.

I 2011 flyttede Defqon.1 festivallen fra Almerestrand til Biddinghuizen grundet at Almere ikke længere kan huse det store antal gæster. I takt med EDM genres eksplosive popularitet siden 2010, er den hårde genre også fulgt med, hvilket har afstedkommet et stadigt voksende internationalt publikum. Den nye plads kan, udover den store røde scene huse to store telt scener, 3 mindre udendørs scener, et par mikro-scener, samt et camp-område. 

Et lignende event er det lidt ældre Decibel outdoor fra konkurrenten B2S.

Festival

Eksterne kilder/henvisninger 

 Defqon.1 Festival 

Musikfestivaler i Nederlandene
Digital Signal Processor

Digital Signal Processor (DSP), er en mikroprocessor, som er specielt udviklet til signalbehandling, typisk indenfor signalsystemer, mobiltelefoner, netværkskort, HD-afspillere etc.

En digital signalprocessor adskiller sig fra konventionelle mikroprocessorer ved følgende træk:
 Hurtig multiply-add- eller multiply-accumulate-operationer; standard-eksekveringstiden for disse operationer er én instruktionscykel.
 Hukommelsesarkitektur, der er designet for højt gennemløb af data, ofte med brug af DMA, hvor koden forventes at tage højde for caches, pipeline-effekter og brugen af adskilte hukommelsesområder, der typisk gør det muligt at gennemføre adskillige hukommelses-tilgange pr. instruktionscykel. Størstedelen af de digitale signalprocessorer på markedet har ingen data-cache, idet digital signalbehandling sjældent genbruger data.
 Specialiserede addressingsmekanismer, såsom bit-reverseret addressering til brug i radix-2 FFT-algoritmen.
 Specialiseret løkke-kontrol i hardware, såsom modulo-addressering, der gør det muligt at implementere cirkulære hukommelsesområder (buffere) uden at skulle teste for overløb, eller mulighed for at implementere løkker uden at skulle bruge eksekveringstid på løkke-kontrollen.
 Ofte en række perifere enheder på DSP-chippen såsom ADC-konvertere, timere og I/O-interfaces.
 Fravær af hukommelses management-enhed, idet digital signalbehandling oftest kræver, at eksekveringstiden er fuldstændig forudsigelig.
 Adskilt program- og datahukommelse (en såkaldt Harvard-arkitektur), ofte med brug af multiple datahukommelser.
 Specialiserede instruktioner til databehandling, f.eks. til FFT, FIR-filtrering, Viterby-dekodning, multiply-add, multiply-accumulate eller barrel-shifting.
 Et instruktionssæt, som ofteste er mindre ortogonalt end instruktionssættet på en konventionel mikroprocessor, og som enkoder større grad af parallelitet i de enkelte instruktioner (f.eks. en multiply-add-operation kombineret med to hukommelsestilgange og efterfølgende opdatering af to adresseregistre).

Anvendelsesområder 
DSP er anvendelig til blandt andet:
 Fast Fourier Transforming – FFT
 Elektronisk filtrering
 Avanceret bitmanipulation
 CRC-beregninger

Ekstern henvisning 
  DSP Processor – Core-Based Wireless System Design, Tampere University of Technology

Digital signalbehandling
Cubansk

Cubansk har flere betydninger:
 Udtryk i forbindelse med nationen Cuba
 Cubansk-spansk – hovedsproget på Cuba
 Cubanere – folk fra Cuba, eller af cubansk afstamning. 
 Cubansk eksil – en person som forlod Cuba af politiske grunde, eller en efterkommer af en sådan
 Tyskcubaner
 Hvid cubaner
 Kinesiskcubaner
 Afrocubaner
 Jewban
 Cubanskamerikaner
Ian Ashbee

Ian Ashbee (født 6. september 1976 i Birmingham, England) er en tidligere engelsk fodboldspiller (midtbanespiller). Han var aktiv mellem 1994 og 2012, og spillede primært for Cambridge og Hull.

Ashbee var i sin tid i Hull med til at føre klubben hele vejen fra den fjerdebedste liga, League Two, og op til Premier League, som holdet sikrede oprykning til i 2008. Holdet rykkede dog ud igen efter to sæsoner. Han afsluttede sin karriere med en enkelt sæson hos Preston.

Klub Karriere

Derby County
Ashbee startede sin professionelle karriere i 1994 hos klubben. Han spillede her i 2 år (1994-1996), og var bl.a. udlejet i en kort periode til Íþróttafélag Reykjavíkur. Han nåede at spille én kamp for sin klub, og 8 kampe på sit lejeophold.

Cambridge United
Ashbee blev den spiller i klubben, som havde været i klubben i længst tid. Han spillede her i 1996-2002. Her nåede han at spille hele 204 kampe og score 11 mål.

Hull City
danske Jan Mølby var manden, der hentede Ashbee til Hull City FC. Ashbee spillede her i ni år (2002-2011), og spillede hele 243 kampe og scorede ti mål.

Landshold
Ashbee nåede aldrig at spille nogle landskampe for sit land.

Eksterne henvisninger 
 Soccerbase.com spillerinfo 
 Hull City spillerinfo 

Fodboldspillere fra England
Fodboldspillere fra Derby County F.C.
Fodboldspillere fra Cambridge United F.C.
Fodboldspillere fra Hull City A.F.C.
Fodboldspillere fra Preston North End F.C.
Fodboldspillere fra Íþróttafélag Reykjavíkur
Personer fra Birmingham
Toast

Toast, toastbrød eller ristet brød er brød, der er lagt i en brødrister, hvor den vil få en mørkere farve og blive sprødere. Toast spises ofte sammen med smør, der smøres på brødet. 

Den brune farve der forekommer efter at brødet er blevet ristet, kaldes karamelisering. Dette er en fysisk/kemisk reaktion der sker når stivelsen i brødet bliver udsat for høj varme.

Der er flere gange blevet fundet toast med Jesus på.

Referencer

Eksterne henvisninger 

Brød
Morgenmadsprodukter
Nick Barmby

Nicholas Jonathan "Nick" Barmby (født 11. februar 1974 i Kingston-upon-Hull, England) er en tidligere engelsk fodboldspiller, der spillede som midtbanespiller senest for Hull City i sin fødeby.

Han spillede i sin karriere bl.a. for store engelske klubber som Tottenham, Everton og Liverpool.

Barmby var i sin tid hos Liverpool F.C. i år 2001 med til at vinde hele tre titler, nemlig FA Cuppen, Liga Cuppen samt UEFA Cuppen.

Landshold 
Barmby nåede at spille 23 landskampe og fire scoringer for Englands landshold. Hans debutkamp faldt i marts 1995 i et opgør mod Uruguay. Siden da har han blandt andet været en del af den engelske trup til EM i 1996 på hjemmebane i England, samt EM i 2000 i Belgien og Holland.

Titler 
FA Cup
 2001 med Liverpool F.C.

Liga Cup
 2001 med Liverpool F.C.

UEFA Cup
 2001 med Liverpool F.C.

Eksterne henvisninger 

 Soccerbase.com spillerinfo 
 Hull City spillerinfo 

Fodboldspillere fra England
Fodboldspillere fra Tottenham Hotspur F.C.
Fodboldspillere fra Middlesbrough F.C.
Fodboldspillere fra Liverpool F.C.
Fodboldspillere fra Everton F.C.
Fodboldspillere fra Leeds United F.C.
Fodboldspillere fra Nottingham Forest F.C.
Fodboldspillere fra Hull City A.F.C.
Fodboldtrænere fra England
Personer fra Kingston upon Hull
Deltagere ved det europæiske mesterskab i fodbold 1996
Deltagere ved det europæiske mesterskab i fodbold 2000
Ernest Borgnine

Ernest Borgnine (født 24. januar 1917, død 8. juli 2012) var en oscar-belønnet amerikansk filmskuespiller. I 1956 modtog han en Oscar for bedste mandlige hovedrolle for sin rolle i filmen Marty.

Han havde spillet med i en række westernfilm fra 1950'erne og 1960'erne – bl.a. The Dirty Dozen-filmene.

Eksterne henvisninger 

 Stjerner skuffet over aflysning
 

Filmskuespillere fra USA
Personer fra Connecticut
Amerikanere i 1900-tallet
Amerikanere i 2000-tallet
Oscar for bedste mandlige hovedrolle
Bryan Hughes

Bryan Hughes (født 19. juni 1976 i Liverpool, England) er en engelsk tidligere fodboldspiller, der spillede som midtbanespiller. Han spillede gennem karrieren for blandt andet Wrexham A.F.C., Charlton, Derby og Birmingham City.

Eksterne henvisninger 

Fodboldspillere fra England
Fodboldspillere fra Wrexham F.C.
Fodboldspillere fra Birmingham City F.C.
Fodboldspillere fra Charlton Athletic F.C.
Fodboldspillere fra Hull City A.F.C.
Monster Philosophy Live '09 tour

Monster Philosophy Live '09 tour er en tour af danske D-A-D fremført i 2009. Alene de 11 indendørs i Danmark koncerter kom der over 37.000 mennesker. Da D-A-D spillede i Frederikshavn medbragte de den største scene der nogensinde har været nord for Limfjorden.

Scene 
Selve scenen var opdelt i to niveauer. Det første stod Jesper Binzer, Jacob Binzer og Stig Pedersen. På anden niveau der var hævet næsten 2 meter var Laust Sonne. Hele bagvæggen var videoskærm. 

De havde to catwalks i hver side af scenen på 20 meter hver.

Sætliste (Horsens) *Sætlisterne varierede fra koncert til koncert 
 Marchintro
 True Believer
 Beautiful Together
 Empty Heads
 Makin' Fun Of Money
 Evil Twin
 You Won't Change
 Scare Yourself
 Lawrence Of Suburbia
 Mad Days
 Nightstalker
 Too Deep For Me
 Girl Nation
 Jihad
 Jackie O'/Ridin' With Sue
 Bad Craziness
 Chainsaw
 Monster Philosophy
 Everything Glows
 Sleeping My Day Away
 Something Good
 It's After Dark

Sætliste (Jelling) *Sætlisterne variede fra koncert til koncert 
 Riskin' It All
 Beautiful Together
 The Road Below Me
 Rim Of Hell
 Everything Glows
 Money Always Takes The Place Of Life
 Jihad
 Too Deep For Me
 Grow Or Pay
 Evil Twin
 Bad Craziness
 Chainsaw
 Monster Philosophy
 Overmuch
 Sleeping My Day Away
 Laugh In A Half
 It's After Dark

Tour datoer 

D-A-D
Turnéer
Anthony Gardner

Anthony Derek Gardner (født 19. september 1980 i Stafford, England) er en engelsk tidligere fodboldspiller, der spillede som midterforsvarer for forskellige engelske klubber og en enkelt kamp for Englands fodboldlandshold. Han blev købt og solgt for millioner af pund i det hjemlige transfermarket. Gennem sin karriere var han ofte plaget af skader, hvilket begrænsede det antal kampe han nåede at spille.

Karriere

Klub 
Anthony Gardner startede sin karriere hos  Port Vale i 1998. Efter to år blev han solgt til Tottenham Hotspur for 1 million £, hvor han spillede 142 kampe for Premier League klubben i alle konkurrencer. I 2008 blev han udlejet til både Everton og Hull City, før han underskrev en permanent kontrakt med sidstnævnte for en sum på 2,5 millioner pund. Han blev udlånt til Crystal Palace 2010–11 sæsonen, før han skiftede til klubben den efterfølgende sæson. I juni 2012 underskrev han en to-årig kontrakt med Sheffield Wednesday, hvor han blev i to år.

Landshold 
Gardner nåede i sin tid som landsholdsspiller at spille en enkelt kamp for England, der faldt i marts 2004 i en kamp mod Sverige.

Eksterne henvisninger 
 Hull City spillerinfo 
 Soccerbase.com spillerinfo 

Fodboldspillere fra England
Fodboldspillere fra Port Vale F.C.
Fodboldspillere fra Tottenham Hotspur F.C.
Fodboldspillere fra Everton F.C.
Fodboldspillere fra Hull City A.F.C.
Fodboldspillere fra Sheffield Wednesday F.C.
Fodboldspillere fra Crystal Palace F.C.
David Attenborough

Sir David Frederick Attenborough (født 8. maj 1926) er en formidler og naturforsker. Hans karriere som det respekterede ansigt og stemme for britiske naturhistorieprogrammer har varet i mere end 50 år. Han er bedst kendt for at skrive og præsentere de ti afsnit af Life on Earth fra 1979, som udgør en sammenfatning af alt liv på Jorden. Han var også senior-manager ved BBC og var producer på BBC Two og programchef for BBC Television i 1960'erne og 1970'erne.

NPR har udtalt at han med sine udsendelser og passion for natur har "strejfet hele verden og delt sine opdagelser og entusiaster med sin patenterede semi-hvisken til at fortælle". Han er bredt anerkendt som et nationalklenodie, selvom han ikke selv bryder sig om begrebet. Han er den yngre bror af den afdøde instruktør, producer og skuespiller Richard Attenborough, og storebror til den afdøde bildirektør John Attenborough.

Filmografi 

 Zoo Quest to Guyana (1956)
 Zoo Quest for a Dragon (1957) – republished in 1959 to include an additional 85 pages titled Quest for the Paradise Birds
 Zoo Quest in Paraguay (1959)
 Quest in Paradise (1960)
 People of Paradise (1960)
 Zoo Quest to Madagascar (1961)
 Quest Under Capricorn (1963)
 Fabulous Animals (1975)
 The Tribal Eye (1976)
 Life on Earth (1979)
 Discovering Life on Earth (1981)
 The Living Planet (1984)
 The First Eden: The Mediterranean World and Man (1987)
 The Atlas of the Living World (1989)
 The Trials of Life (1990)
 The Private Life of Plants (1994)
 The Life of Birds (1998)
 The Life of Mammals (2002)
 Life on Air: Memoirs of a Broadcaster (2002) – autobiography, revised in 2009
 Life in the Undergrowth (2005)
 Amazing Rare Things: The Art of Natural History in the Age of Discovery (2007) – with Susan Owens, Martin Clayton and Rea Alexandratos
 Life in Cold Blood (2007)
 David Attenborough's Life Stories (2009)
 David Attenborough's New Life Stories (2011)
 Drawn From Paradise: The Discovery, Art and Natural History of the Birds of Paradise (2012) – with Errol Fuller
 Adventures of a Young Naturalist: The Zoo Quest Expeditions (2017)
 Journeys to the Other Side of the World: Further Adventures of a Young Naturalist (2018)
 Dynasties: The Rise and Fall of Animal Families with Stephen Moss (2018)
 A Life on Our Planet: My Witness Statement and a Vision for the Future (2020)

Referencer

Eksterne henvisninger 

Personer fra London
Medlemmer af Royal Society
Personer tildelt Commander of the Order of the British Empire
Briter i 1900-tallet
Briter i 2000-tallet